
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 08.09.2026, ora 08.00 – 09.09.2026, ora 08.00

I.
SITUAŢIA HIDROMETEOROLOGICĂ

1. Situaţia și prognoza hidrologică pe râurile interioare și Dunăre, din 09.09.2026, ora 08.00

RÂURI: 

Debitele au fost, în general, staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior și mijlociu al Ialomiței și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Timiș, Bârzava, Moravița, Caraș, Nera, Cerna, Jiu, Putna, Trotuș, Bârlad, Suceava, pe cursul superior al Siretului, pe cursul superior și mijlociu al Prutului și pe unii afluenți ai acestuia, bazinul superior și mijlociu al Mureșului, pe unii afluenți din bazinele Oltului, Argeșului și pe râurile din Dobrogea.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare.

Nivelurile pe râuri la stațiile hidrometrice se vor situa sub COTELE DE ATENȚIE.
DUNARE:
Debitul la intrarea în țară (secțiunea Baziaș) în intervalul 08 – 09.09.2026 a fost în scădere, având valoarea de 1350 m3/s, sub media multianuală a lunii septembrie (3800m3/s). 
În aval de Porţile de Fier pe întreg sectorul debitele au fost în scădere. 

Debitul la intrarea în țară (secțiunea Baziaș) va fi staționar (1350 m3/s).

În aval de Porţile de Fier debitele vor fi în scădere ușoară.

2. Situaţia meteorologică în intervalul 08.09.2026, ora 08.00 – 09.09.2026, ora 08.00

.N.M. a emis o ATENŢIONARE Meteorologică, cod galben, valabilă în intervalul 09.09.2026, ora 12.00 – 09.09.2026, ora 18.00, vizând temperaturi deosebit de ridicate, în Banat, Crișana, Maramureș, vestul Transilvaniei, conform căreia: Miercuri (9 septembrie) în Banat, Crișana, Maramureș și în vestul Transilvaniei vor fi temperaturi deosebit de ridicate și izolat caniculă. Temperaturile maxime vor fi cuprinse între 30 și 35 de grade, cu cele mai mari valori în Câmpia de Vest.

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - ALBA, ARAD, BIHOR, CARAŞ-SEVERIN, CLUJ, HUNEDOARA, MARAMUREŞ, SATU-MARE, SĂLAJ şi TIMIŞ – ATENŢIONARE Meteorologică, cod Galben

În ţara, vremea a fost în general frumoasă, iar valorile termice au fost în creștere față de ziua precedentă în cea mai mare parte a țării, iar în Banat, Crișana, Maramureș, nord-vestul Transilvaniei și nordul Moldovei au fost cu 5...7 grade peste mediile multianuale specifice perioadei, în timp ce în rest s-au situat în jurul acestora. În Câmpia de Vest și pe alocuri în Câmpia Română vremea a fost călduroasă, astfel că maximele termice s-au încadrat între 22 de grade la Câmpulung și 32 de grade la Jimbolia, Timișoara, Banloc, Moldova Nouă, Sînnicolau Mare și Reșița. Pe parcursul zilei cerul a fost avut înnorări temporare în zona Carpaților Meridionali și de Curbură, unde doar cu totul izolat au fost averse slabe (sub 1 l/mp), dar și în sudul Transilvaniei și nordul Munteniei, iar în rest a fost variabil.

Noaptea cerul a devenit senin în toată țara. Vântul a sufla slab și moderat. La ora 6 valorile termice erau cuprinse între 3 grade la Toplița și 23 de grade la Moldova Nouă. Spre sfârșitul intervalului în depresiunile din sud-estul Transilvaniei, izolat s-a format ceață.
La Bucureşti, vremea s-a menținut frumoasă. Cerul a fost mai mult senin în primele ore ale zilei și din nou noaptea și variabil în restul timpului. Vântul a suflat slab până la moderat. Temperatura maximă, ușor mai ridicată decât cea normală datei a fost de 29 de grade la Afumați și Băneasa și 30 de grade la Filaret, iar la ora 6 temperatura aerului era de 12 grade la stația meteorologică Băneasa, 13 grade la Afumați și 14 grade la Filaret.
3. Prognoza meteorologică în intervalul 09.09.2026, ora 08.00 – 10.09.2026, ora 08.00

În ţara, valorile termice diurne vor continua să crească ușor, astfel că vremea va fi călduroasă în vest, nord-vest și local în centru și sud și izolat caniculară în Câmpia de Vest. Cerul va fi mai mult senin, iar spre finalul intervalului în vestul țării vor fi înnorări și izolat posibil ploi slabe de scurtă durată. Vântul va sufla slab și moderat, temporar cu ușoare intensificări pe arii restrânse în Banat și Moldova, precum și în Carpații Meridionali și de Curbură (viteze în general de 40...45 km/h). Se vor înregistra temperaturi deosebit de ridicate pentru această dată (abateri pozitive în general de 4...9 grade față de mediile multianuale), astfel la scara întregii țări vor fi maxime de la 23...24 de grade pe litoral și până la 34...35 de grade în Câmpia de Vest și minime ce vor fi cuprinse între 5...7 grade în estul Transilvaniei și 20 de grade în Dealurile de Vest și pe litoral. Noaptea, izolat, va fi ceață.
La Bucureşti, vremea va fi călduroasă, cu o temperatură maximă de 30...31 de grade. Cerul va fi mai mult senin, iar vântul va sufla slab și moderat. Minima termică va fi de 12...15 grade.
II.
CALITATEA APELOR

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului

Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

3.2. În domeniul solului şi vegetaţiei

Direcţia Silvică Caraș Severin informează despre producerea, în data de 07.09.2026, la ora 16.11, a unui incendiu de litieră pe raza Ocolului Silvic Oțelu Roșu, localitatea Oțelu Roșu, judeţul Caraș Severin. A fost afectată o suprafață de 4 ha în fond forestier de stat. Se acționează la stingerea incendiului. Cauza izbucnirii incendiului a fost utilizarea focului deschis nesupravegheat în zona limitrofă fondului forestier.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

